La Llei 10/2011, del 29 de desembre, de simplificació i millorament de la regulació normativa va derogar, entre d'altres, l'article 14 de la Llei 2/1993, de 5 de març, de foment i protecció de la cultura popular i tradicional i de l'associacionisme cultural, que regulava el Consell de la Cultura Popular i Tradicional i establia la seva finalitat, funcions i composició, atès que no cal que un òrgan consultiu sigui regulat per llei.
També es va eliminar la necessitat d'informe previ del Consell en els procediments de declaració de festes d'interès nacional i en els de declaració d'interès cultural d'una associació o fundació, per simplificar el procediment.
L'article 13 de la Llei 2/1993, de 5 de març, de foment i protecció de la cultura popular i tradicional i de l'associacionisme cultural estableix que el departament competent en matèria de cultura ha d'impulsar les polítiques necessàries per contribuir a la consecució dels objectius establerts pels capítols II i III de la mateixa Llei.
Aquest mandat legal es refereix a la dinamització sociocultural i a les associacions culturals que, amb les diferents manifestacions de la cultura popular, són la base que sustenta la vida cultural d'un país.
Es considera necessari que el Departament competent en matèria de cultura continuï comptant amb l'assessorament de persones de reconegut prestigi dels diferents sectors implicats en l'activitat cultural i associativa, si bé aquesta funció no és necessari que sigui regulada per llei.
Aquest assessorament ha de ser realitzat per un òrgan de participació, d'impuls i de cooperació, que contribueixi al diàleg necessari per encarar els nous reptes en els àmbits de la dinamització sociocultural i l'associacionisme cultural.
Per aquest motiu cal crear el Consell de la Cultura Popular i Tradicional amb l'objectiu de posar en valor la contribució d'aquest sector cultural i donar resposta als seus reptes de futur com a part integrant del sistema, des de la convivència i el compromís.
D'acord amb el que disposen els articles 12.d i 22 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya i l'article 39.3 de Llei 13/2008, del 5 de novembre, de la presidència i del Govern;
4.1 El Consell de la Cultura Popular i Tradicional és el màxim òrgan consultiu del Departament competent en matèria de cultura en relació amb la cultura popular i tradicional, la dinamització sociocultural i l'associacionisme cultural.
4.2 Aquest Consell s'adscriu a la direcció general competent en matèria de cultura popular i tradicional i associacionisme cultural.
El Consell de la Cultura Popular i Tradicional té per finalitat ser un òrgan de participació, impuls i cooperació que faciliti el diàleg i la col·laboració estable entre l'Administració i el sector cultural, així com contribuir al millor desplegament de la cultura popular i tradicional.
Són funcions del Consell de la Cultura Popular i Tradicional les següents:
a) Elaborar, a petició del Departament competent en matèria de cultura o per iniciativa pròpia, estudis, informes i dictàmens no vinculants.
b) Prestar assessorament tècnic en les matèries i qüestions que li siguin sotmeses pel Departament competent en matèria de cultura en l'àmbit del foment i la protecció de la cultura popular i tradicional i de l'associacionisme cultural.
c) Donar suport i col·laborar amb el Consell Nacional de la Cultura i de les Arts en l'elaboració dels informes, estudis i dictàmens que hagi d'emetre aquesta entitat i que afectin l'àmbit de la cultura popular i tradicional i l'associacionisme cultural i, especialment, en l'informe anual sobre l'estat de la cultura i de les arts de Catalunya.
d) Facilitar al Departament competent en matèria de cultura recomanacions i orientacions en la implementació, el seguiment i l'avaluació de les polítiques establertes referents al foment, la protecció i la difusió de la cultura popular i tradicional i de l'associacionisme cultural.
e) Aprovar la memòria anual d'activitats del Consell de la Cultura Popular i Tradicional i trametre-la a la direcció general competent en matèria de cultura popular i tradicional i associacionisme cultural perquè sigui publicada.
f) Proposar la modificació del seu reglament.
g) Qualsevol altra funció de naturalesa anàloga que li encomani la persona titular del Departament competent en matèria de cultura.
4.1 El Consell de la Cultura Popular i Tradicional és integrat per la presidència, per les vocalies i per la secretaria.
4.2 La presidència correspon a la persona titular de la direcció general competent en matèria de cultura popular i tradicional i associacionisme cultural.
4.3 Les vocalies són exercides per un màxim de vint persones.
Són nomenades per la persona titular del Departament competent en matèria de cultura entre persones de reconegut prestigi en l'àmbit de la cultura popular i tradicional i l'associacionisme cultural.
El nomenament pot preveure la designació d'una persona suplent per als supòsits d'absència, vacant o malaltia.
S'ha de tendir a una composició equilibrada entre homes i dones, amb l'objectiu d'assolir la paritat de gènere.
4.4 La secretaria recau en una persona tècnica de la direcció general competent en matèria de cultura popular i tradicional i associacionisme cultural, nomenada per la persona titular del Departament competent en matèria de cultura.
4.5 Els nomenaments de les persones membres del Consell de la Cultura Popular i Tradicional han de ser publicats al Diari oficial de la Generalitat de Catalunya.
5.1 Correspon a la persona que exerceix la presidència del Consell de la Cultura Popular i Tradicional:
a) Dur la gestió i exercir l'alta representació del Consell.
b) Acordar la convocatòria de les sessions ordinàries i extraordinàries i la fixació de l'ordre del dia, tenint en compte, si escau, les peticions de la resta de membres formulades amb l'anticipació suficient.
c) Presidir les sessions, moderar el desenvolupament dels debats i suspendre'ls per causa justificada.
d) Informar, si escau, el Ple del Consell de l'activitat duta a terme pels grups de treball.
e) Dirimir amb el seu vot els empats per tal d'adoptar acords.
f) Executar els acords adoptats.
g) Nomenar una persona que exerceixi la secretaria provisional del Ple en cas d'absència, vacant o malaltia de la persona que n'és titular.
h) Visar les actes i certificacions dels acords del Consell.
5.2 En casos de vacant, absència o malaltia, la persona que exerceix la presidència del Consell és substituïda per la persona vocal més antiga, i si dues o més tenen la mateixa antiguitat, la de més edat.
Correspon a les persones vocals del Consell de la Cultura Popular i Tradicional:
b) Participar en els debats i deliberacions de les sessions, i exercir el seu dret de vot.
d) Obtenir de la persona secretària del Consell la informació i assistència tècnica necessària per tal de complir les funcions assignades.
a) Assistir a les sessions del Consell, amb veu i sense vot.
b) Efectuar la convocatòria de les sessions per ordre de la presidència i trametre la informació necessària per a la deliberació i l'adopció d'acords, si escau.
c) Estendre l'acta de cada sessió del Consell.
d) Vetllar per la custòdia i l'arxivament de les actes i d'altra documentació relativa al Consell.
e) Rebre els actes de comunicació de les persones membres del Consell així com notificacions, peticions de dades, rectificacions o qualsevol tipus d'escrits de què hagi de tenir coneixement derivats de la seva condició.
f) Estendre certificacions dels acords adoptats pel Consell o de qualsevol altra circumstància vinculada a les persones membres d'aquest òrgan col·legiat o a les seves competències.
g) Elaborar la memòria anual d'activitat del Consell.
Les vocalies són nomenades per un període de quatre anys, renovables per quatre anys més.
Les persones membres del Consell de la Cultura Popular i Tradicional que no tinguin la consideració de personal al servei de l'Administració de la Generalitat o d'entitats dependents o vinculades tenen dret a percebre les indemnitzacions per raó del servei per l'assistència a les sessions del Ple o a les dels grups de treball de què formin part, d'acord amb el que estableix la normativa.
El Ple és l'òrgan consultiu superior de decisió del Consell de la Cultura Popular i Tradicional i és integrat per la presidència, les vocalies i la secretaria.
El Ple pot acordar crear grups de treball, amb la composició i les funcions auxiliars que determini.
La presidència i la secretaria del grup de treball que es constitueixi són designades pel mateix grup de treball d'entre les persones membres.
13.1 El Ple del Consell s'ha de reunir, de manera ordinària, com a mínim tres vegades l'any, i de manera extraordinària tantes vegades com sigui necessari.
El Ple és convocat a iniciativa de la presidència o quan ho sol·liciti una tercera part de les persones membres.
13.2 Els grups de treball es reuneixen quan siguin convocats per la presidència corresponent.
13.3 Les convocatòries de les sessions s'han de notificar a les persones membres amb una anticipació mínima de cinc dies hàbils, llevat dels casos d'urgència apreciats per la presidència corresponent, en els quals la convocatòria s'ha de fer amb una anticipació mínima de quaranta-vuit hores.
13.4 El Ple i els grups de treball poden acordar que les convocatòries s'efectuïn mitjançant correu electrònic.
13.5 La presidència del Ple i dels grups de treball pot decidir que assisteixin a les sessions persones expertes per assessorar respecte dels assumptes inclosos en l'ordre del dia, amb veu però sense vot.
14.1 El Ple i els grups de treball s'entenen vàlidament constituïts quan hi concorrin almenys la presidència, la secretaria i la meitat com a mínim de les vocalies del Consell, en primera convocatòria.
En segona convocatòria, mitja hora més tard, la reunió és vàlida amb l'assistència de la presidència, la secretaria i un terç de les vocalies.
14.2 No pot ser objecte de deliberació o acord cap assumpte que no estigui inclòs en l'ordre del dia, llevat que siguin presents a la sessió totes les persones membres de l'òrgan i es declari la urgència de l'assumpte amb el vot favorable de la majoria.
14.3 Per a l'adopció dels acords és necessari el vot favorable de la majoria simple de les persones assistents.
Per aprovar la proposta de modificació d'aquesta Ordre i la memòria anual d'activitat del Consell cal el vot favorable de la majoria absoluta de les persones membres del Ple.
En tot el que no preveu aquesta Ordre, s'aplica supletòriament la normativa sobre el funcionament dels òrgans col·legiats de l'Administració de la Generalitat.
Barcelona, 17 de juliol de 2012